უკრაინის ეროვნული საფეხბურთო ნაკრები
უკრაინის ეროვნული საფეხბურთო ნაკრები — წარმოადგენს უკრაინას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს უკრაინის ფეხბურთის ასოციაცია. ნაკრების ყველაზე დიდ მიღწევას დღემდე წარმოადგენს 2006 წლის მსოფლიო ჩემპიონატის მეოთხედფინალში გასვლა, გუნდის მაშინდელი მთავარი მწვრთნელის ოლეგ ბლოხინის ხელმძღვანელობით. 2019 წლის 25 ივლისის მონაცემებით ფიფა-ს რეიტინგში იკავებს 25-ე ადგილს, შესაბამისად 15-ე ადგილს ევროპის ქვეყნების ეროვნულ ნაკრებთა შორის.